Diari Oficial de la Generalitat Valenciana


Sumari del DOGV 4762, del 27-05-2004 (2004/5318)

Informació pública de l'alternativa tècnica de programa d'actuació integrada de les unitats d'execució número 1 i número 2 d'Almedíjar.
---------------------------------------------------------------------------------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5318


Organisme emissor
:   Hermanos Ventura, SL

Tipus de document
:   Anunci

Informació pública de l'alternativa tècnica de programa d'actuació integrada de les unitats d'execució número 1 i número 2 d'Almedíjar. [2004/M5318]
  
La mercantil Hermanos Ventura, SL ha formulat, a l'empara de l'establit en els articles 44, 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada per al desenvolupament de les unitats d'execució número 1 i número 2 d'Almedíjar.
  
L'alternativa presentada comprén els següents documents: memòria del programa, avantprojecte d'urbanització i annexos I i II.
  
La notaria on estan protocol·litzats els documents és la de Rafael Seguer Irigoyen, notari del Col·legi de València, amb residència a Segorbe (Castelló) i amb domicili al carrer del Doctor Velásquez, número 11, primer A, 12323 Segorbe (Castelló).
  
En aplicació de l'establit en l'article 48.1.c), en relació amb l'article 46.3 de la llei mencionada, se sotmet l'esmentada alternativa tècnica de programa, amb la documentació annexa, a informació pública per termini de 20 dies hàbils, comptats des de l'última publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer en l'expressada notaria, en dia hàbil, de 10.00 a 14.00 hores, per a obtindre còpia de l'acta de protocol·lització dels documents esmentats o sol·licitar l'exhibició d'esta.
  
Així mateix, es fa constar la possibilitat de consultar a l'Ajuntament d'Almedíjar, en horari d'atenció al públic, les actuacions derivades de la documentació depositada, així com de presentar davant el propi Ajuntament, per a incorporar-les a estes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa substancialment distinta a la inicial i prestara caució d'això en la quantia que determine l'Ajuntament. En este cas, la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques tindrà lloc el dia hàbil següent a la conclusió del termini per a presentar-les.
  
El present anunci es publica també als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als titulars no identificats, per a aquells el domicili fiscal dels quals és desconegut i per als titulars que no es troben en la base de dades de la relació que emet el Centre de Gestió Cadastral, als efectes de remetre avís amb el contingut d'este anunci als titulars de drets que figuren en el cadastre, segons el que disposa l'article 46.3 de la Llei 6/1994 esmentada.